ג'ורג' עזרא

ג'ורג' עזרא בארנט (באנגלית: George Ezra Barnett; נולד ב-7 ביוני 1993) הוא מוזיקאי, זמר וכותב שירים אנגלי.

לאחר שפרסם שני מיני אלבומים, את Did You Hear the Rain? באוקטובר 2013 ואת Cassy O' במרץ 2014, הוציא לאור כסינגל את השיר Budapest, שהגיע למקומות הראשונים במצעדים ברחבי העולם והקנה לו פרסום רב. ביוני 2014 הוציא לאור את אלבום הבכורה שלו, Wanted on Voyage. סינגלים נוספים ששחרר: Cassy O', Blame It on Me, Shotgun, Listen to the Man, Barcelona, Did You Hear the Rain.

ילדותו 
ג'ורג' עזרא בארנט נולד בהרטפורד, הרטפורדשייר שבאנגליה, כבן לשני מורים. למד בבית הספר היסודי בבנגאו, ולאחר מכן בבית הספר 'סימון בלה'. הוא עבר לבריסטול בשנת 2011 כדי ללמוד בתיכון למוזיקה. אחיו, אית'ן ברנט, הוא גם זמר וכותב שירים, וידוע בשם 'Ten Tonnes'.

סגנון מוזיקלי 
עזרא אומר שההשפעות המוזיקליות שלו הן בוב דילן ו-וודי גאת'רי. זאיין לואו, תקליטן לשעבר בBBC אמר שהוא "אחד הזמרים החזקים והעוצמתיים שיש בסביבה." האובססיה לבוב דילן הניעה את עזרא למצוא עוד אמנים אמריקאים. "מתוך סקרנות," הוא אומר, "הלכתי לחפש לאיזה אמנים הוא היה פעם מקשיב. וכך מצאתי את לדבלי, וודי גאת'רי והאולין וולף". עזרא שמע תקליט של לדבלי וניסה לשיר כמוהו. "בצד האחורי של התקליט היה כתוב שהקול שלו היה כל כך גדול, שהיית צריך להוריד את העוצמה בפטיפון שלך", הוא אומר. "אהבתי את הרעיון של לשיר בקול גדול, אז ניסיתי את זה."

קריירה מוזיקלית 

ביוני 2013 עזרא ניגן על הבמה של BBC בפסטיבל גלסטונבורי. באוקטובר 2013 הוציא את המיני אלבום '?Did You Hear The Rain'. השיר 'בודפשט' שמתוך האלבום הגיע למקום השישי באיטליה. עזרא היה נגן תומך של סאם סמית', באסטיל ועוד. במרץ 2014 הוציא את המיני אלבום השני שלו, Cassy O'. ביוני 2014 הוציא לאור את האלבום הראשון שלו, Wanted on Voyage. האלבום נכנס לטבלת האלבומים של בריטניה והגיע למקום השלישי. האלבום הצליח גם באוסטרליה, אוסטריה, בלגיה, דנמרק, גרמניה, הולנד, אירלנד וניו זילנד. 14 שבועות אחרי ששוחרר, הגיע האלבום למקום הראשון. בדצמבר 2014 האלבום מכר מעל לחצי מיליון עותקים בבריטניה. בינואר 2015 הוא הוכתר לאלבום השלישי הכי נמכר בבריטניה.

ב-28 במרץ 2015, התארח עזרא בסאטרדיי נייט לייב. הוא הופיע שוב בטלוויזיה כמה שבועות לאחר מכן, בתוכנית של ג'יימס קורדן, שם ביצע את 'בודפשט'.

פודקאסט 
בפברואר 2018, עזרא שחרר את הפרק הראשון בפודקאסט שלו, 'ג'ורג' עזרא וחברים'. שם, במשך 45 דקות, הוא משוחח עם אמנים אחרים. הסדרה החלה עם אד שירן, שהתארח ב-12 בפברואר 2018. ההשראה של עזרא לפודקאסט הייתה מתוך האזנה לפודקאסטים של קומיקאים שמארחים קומיקאים. בתוכנית הוא אירח עוד אמנים כגון Rag'n'Bone Man, סם סמית', אלטון ג'ון ועוד.

קישורים חיצוניים

 

אמני קולומביה רקורדס
מוזיקאים בריטים
מוזיקאים אנגלים
מוזיקאי רוק
מלחינים בריטים
מלחינים אנגלים
פזמונאים בריטים
זמרי רוק בריטים
זמרים-יוצרים בריטים
זוכי פרס המוזיקה הבריטית
אנגלים שנולדו ב-1993